Gik til angreb på en medindsat.

Tre fanger på Statsfængsel Kragskovhede er sigtet for vold mod en medindsat. Ifølge TV2/Nords oplysninger er to af de tre fanger nu overført til andre fængsler, mens den tredje fange er flyttet til den lukkede afdeling i fængsel på Kragskovhede. I følge vicefængselsinspektør Marianne Leth har overfaldet ikke umiddelbart relationer til søndagens eftersøgning efter nedgravede våben og sprængstoffer i området omkring fængsel. Søndag søgte Nordjyllands Politi med hundepatruljer efter våben uden at finde noget, og mandag ledte fængslets personale efter våben hos de indsatte. I begge tilfælde blev der intet fundet.